comen en sal van beleyden oft anders It selen de voirs wynne
op huen costen de grechten graven ende de vorlen roden alst
van noode is en die eerde die uute voirs grechten comen
sal selen de voirs wynne vuen opte voirs lande tslants
meesten pffite en die eerde die uute grechten die
binne den voirs hove staen geworpe sal werden die
sullen zij oic vueren op te voirs lande en jan sal die
moeten hulpen laden It sal de voirs jan de huysinghe
ald alsnu doen reparen op zijnen cost vander underster
rijkelen nederweert en de wynne sullen die alsoe
voirt op huen last alsoe houden ende ten lesten jare
vand voirs tmijne laten alsoe zijse vynden selen It
selen de voirs wynnen jaerlijcx scudden tsestich busselen
walms om die huysinghe dair mede te decken ende
alsmen die aldair verdect oft anders van ouden wercke
yet maect dan selen de wynne den werclieden den montcost
gheve ende de voirs jan de dachuen Ende oft de voirs
jan enich neuwe werck dede maken tot drie kepers toe
zoe sullen de wynne den werclieden den montcost geven
Maer oft jan enich neuwe werc boven drie keepers
dede maken dat sal tzijnre cost alleen zijn It selen de
voirs wynne den deckers alsmen dair dect dienen ende
naerde halen leem latten dacroeden fitselroeden teene
hout cale tieghelen oft steene dies men daer behoeve sal
Ende zij zelen moege doen jaerlijcx maken een duysent
mutsaerts van zijne mutsaerde die hij ald sal doen
maken tsijne huys leven It selen de voirs wynnen jaerl
doen lesen alle dooft dat dair wassen sal en jan sal d
eene lese seynden den welcken de wynne den montcost
geve selen ende jan de dachuen ende de wynne sullen
jane zijn helicht te loeven leven ende als dat tijtverdich
es te lesen dan selent de wynnen janne cundighen It
selen de voirs wynnen den voirs janne jaerlijcx doen sesse
corweyden daert janne gelieven sal ende elcke corweyde van
eene dage It selen de voirs wynne mest maken van allen